text: Gammel dame skal obduceres
  14 januar 2013 kl. 13.32
  En lille, gammel kvindes trængsler er ikke forbi. Efter flere tandlægebesøg, som moseliget i Vejle på onsdag obduceres.
  En gruppe specialister skal på onsdag lave flere undersøgelser af den gamle dame, som kendes under kælenavnet Dronning Gunhild. Bl.a. skal de lave en kikkertundersøgelse (endoscopi), og der skal skæres et lille stykke af et ribben. Det skal bruges til en kulstof 14-analyse.
  Specialisterne er retsmedicinere fra Panum-Instituttet i København, øre-nære-hals-specialister fra Århus Universitet og en geolog fra nationalmuseet.
  Og den gamle dame har netop været hos tandlægen. I forbindelse med flytningen af liget fra Sct. Nikolai Kirke til konserveringsværkstedet nord for byen har hun mistet en tand. den har konservatorerne nu sat på plads - efter anvisning fra en lokal tandlæge.
  Sidste år fik dronningen rykket en tand ud. Det skete for at bestemme, hvor det ca. 2200 år gamle lig stammer fra.
  Dronning Gunhild skal være hovedattraktion på en ny udstilling, som VejleMuseerne åbner i foråret i Spinderihallerne.
  